Výstava tradičných jedál a ľudovej kultúry na Základnej škole, Komenského 135/6 v Medzilaborciach

Cieľ, zameranie aktivity – cieľom bolo zrealizovať výstavu vo vestibule školy, ktorá by prezentovala ľudovú kultúru jednotlivých regiónov Slovenska, a zároveň by slúžila ako učebný materiál pre žiakov školy.  Daná výstava poslúžila ako prostriedok na výučbu predmetov Regionálna výchova, Dejepis, Slovenský jazyk a literatúra, Mediálna výchova a Výtvarná výchova. 

Aktivity:
1. Vyhlásenie témy výstavy v školskom rozhlase.
2. Zbieranie artefaktov (prispeli rodičia a starí rodičia žiakov, pedagogickí a nepedagogickí zamestnanci).
3. Aranžovanie výstavy vo vestibule školy.
4. Slávnostná prezentácia výstavy pred zasadnutím plenárnej schôdze ZRPŠ.
5. Prehliadka výstavy jednotlivými triedami spojená s odborných lektorským výkladom.  

Vyučovací predmet – Regionálna výchova, Dejepis, Slovenský jazyk a literatúra, Mediálna výchova a Výtvarná výchova.

Zameranie výstavy ľudovej kultúry a tradícií:
Pomôcky – Džbány, prútené košíky, výšivky, staré kuchynské náradie, tkané koberce, kolovrátky, nádoby na mútenie masla, drevené výrobky, tradičné pokrmy (lokše, zemiaky, šípky, orechy, cibuľa, jablká  a pod.), drevené hračky, a mnoho iných dobových artefaktov. 

Príprava:

Teoretická: rozhovor o tom, aké tradície boli typické pre jednotlivé regióny Slovenska. 

Praktická: zháňanie materiálov na výstavu a jej realizácia žiakmi vyšších ročníkov.

Zhrnutie: Výstava mala veľkú odozvu, videli ju rodičia žiakov, pedagogickí a nepedagogickí zamestnanci, všetci žiaci školy, ale aj široká verejnosť prostredníctvom webovej a facebookovej stránky školy. Samotná idea výstavy sa prerástla do myšlienky zriadiť v škole samostatnú miestnosť slúžiacu ako múzeum ľudovej kultúry Slovenska, v ktorom budú umiestnené  artefakty. Múzeum by slúžilo počas celého školského roka a lektormi by boli starší žiaci.
Príloha:

